EkBass/fiwiki-20250220-pages-articles huggingface dataset:
Bury FC

Bury Football Club on jalkapalloseura Buryn kaupungista, Suur-Manchesterin alueelta, Englannista. Bury pelasi viimeksi Englannin kolmanneksi korkeimmalla sarjatasolla, Ykkösliigassa. Vuonna 1885 perustetun Bury FC:n kotikenttä on ollut alusta lähtien Gigg Lane. Seura kuului Lancashire Leaguen perustajajäseniin 1889. Se voitti sarjan mestaruuden kaksi kertaa ennen kuin valittiin Englannin liigan 2. divisioonaan 1894. Se voitti heti ensimmäisellä kaudellaan sarjan mestaruuden ja nousi voittoisan "testiottelun" jälkeen 1 divisioonaan 1895. Bury voitti FA Cupin mestaruuden ensimmäisen kerran vuonna 1900 kukistettuaan Crystal Palacen stadionilla pelatussa loppuottelussa Southamptonin 4–0. Vuonna 1903 Bury voitti FA Cupin toistamiseen. Se kukisti loppuottelussa Derby Countyn 6–0, mikä on edelleen suurin voitto FA Cupin finaaleissa. Bury ei päästänyt kauden aikana cupissa yhtään maalia. Bury sijoittui 1. divisioonassa viidenneksi kaudella 1900–1901. Se sijoittui 1. divisioonan toiseksi viimeiseksi 24 pisteellä kaudella 1904–1905, mutta ei pudonnut 2. divisioonaan, sillä 1. divisioonaa laajennettiin seuraavaksi kaudeksi kahdeksastatoista joukkueesta kahteenkymmeneen. Se putosi 2. divisioonaan 1912, mutta palasi takaisin pääsarjaan 1924. Se sijoittui viidenneksi 1925, neljänneksi 1926 ja jälleen viidenneksi 1928. Seuraavalla kaudella seura kuitenkin putosi 2. divisioonaan, eikä ole sen jälkeen pelannut maan pääsarjassa. Bury pelasi 2. divisioonassa vuosina 1929–1957, kunnes putosi 3. divisioonan pohjoislohkoon. Se palasi maan toiseksi korkeimmalle sarjatasolle 1961 ja selviytyi liigacupin välieriin 1963. Pelattuaan 2. divisioonassa kuusi kautta seura putosi kolmosdivisioonaan 1967, palasi vuoden kuluttua takaisin 2. divisioonaan, mutta putosi jälleen 1969. Se pelasi kolmannella ja neljännellä sarjatasolla vuoteen 1997 saakka, jolloin voitti uuden 2. divisioonan mestaruuden. Pelattuaan kaudet 1997–1999 toiseksi korkeimmalla sarjatasolla – tuolloisessa 1. divisioonassa – Bury putosi 2. divisioonaan, eikä ole sen jälkeen pelannut kahdella ylimmällä sarjatasolla. Elokuussa 2019 talousvaikeuksissa ollut Bury suljettiin Ykkösliigasta, jonne se oli juuri noussut, ja erotettiin Football Leaguesta. == Lähteet == == Aiheesta muualla == * Virallinen sivusto Luokka:Englantilaiset jalkapalloseurat Luokka:Vuonna 1885 perustetut urheiluseurat Luokka:Suur- Manchesterin urheilu
Sailing the Seas of Cheese

Sailing the Seas of Cheese on Primuksen toinen studioalbumi, joka julkaistiin 14. toukokuuta 1991. Se debytoi Yhdysvalloissa Billboard 200 -listan sijalla 116. == Kappaleet == # # # # # # # # # # # # # == Kokoonpano == * Les Claypool – bassot, klarinetti, laulu * Larry LaLonde – kitara, kuusikielinen banjo * Tim "Herb" Alexander – rummut == Arvostelut == * AllMusic: AllMusic review Viitattu 2.4.2019. == Lähteet == == Aiheesta muualla == * Luokka:Primuksen albumit Luokka:Vuoden 1991 albumit
Lotte Lenya

Lotte Lenya (oik. Karoline Wilhelmine Charlotte Blamauer, 18. lokakuuta 1898 Wien, Itävalta – 27. marraskuuta 1981 New York, Yhdysvallat) oli itävaltalainen laulaja ja näyttelijä. Hänet muistetaan ehkä parhaiten miehensä Kurt Weillin laulujen esittäjänä sekä Rosa Klebbin roolista James Bond -elokuvassa Salainen agentti 007 Istanbulissa (1963). Lenya muutti vuonna 1914 opiskelemaan Zürichiin Sveitsiin ja otti ensimmäisessä teatterityössään itselleen nimen Lotte Lenja. Vuonna 1921 hän lähti työnhakuun Berliiniin Saksaan. Vuonna 1922 Lenyan tuleva aviomies Kurt Weill näki hänet pyrkimässä näytelmään Zaubernacht. Lenya näytteli Jennyn osan Kolmen pennin oopperan ensiesityksessä vuonna 1928, ja siitä tuli hänen läpimurtoroolinsa. Seuraavina vuosina hän esiintyi ahkerasti elokuvissa ja näyttämöllä erityisesti Weillin ja Bertolt Brechtin yhteistyönä syntyneissä näytelmissä. Lenya teki myös useita levytyksiä Weillin lauluista. Lenya muutti pois Saksasta kansallissosialismin nousun myötä. Maaliskuussa 1933 hän lensi Pariisiin, jossa lauloi pääroolin Brecht-Weillin Seitsemässä kuolemansynnissä. Vuonna 1935 hän muutti Yhdysvaltoihin. Toisen maailmansodan aikana Lenya esiintyi runsaasti näyttämöllä, levytyksissä ja radiossa. Vuonna 1945 hän kuitenkin lopetti näyttämöesiintymiset eikä jatkanut niitä ennen kuin miehensä kuoleman jälkeen. Hän esiintyi Broadwaylla näytelmässä Barefoot in Athens ja meni naimisiin amerikkalaisen tuottajan George Davisin kanssa. Lenya esiintyi 1950-luvulla maineikkaassa Kolmen pennin oopperan englanninkielisessä läpimurtonäytöksessä New Yorkissa; esitykset jatkuivat useiden vuosien ajan rikkoen kaikki siihenastiset yleisöennätykset. Lenya oli perustamassa The Kurt Weill Foundation for Music -säätiötä, joka on omistettu Weillin musiikkiperinnön vaalimiseen ja järjestää vuosittain muun muassa Lenya Competition -nimisen solistikilpailun nuorille lupauksille. Lenya sai vuonna 1961 Oscar-ehdokkuuden parhaasta naissivuosasta elokuvassa Mrs. Stonen Rooman kevät.The 34th Academy Awards | 1962 Oscars.org. Viitattu 24.8.2023. Hänen roolinsa elokuvassa Salainen agentti 007 Istanbulissa toi hänelle lisää kuuluisuutta. Lenya kuoli syöpään New Yorkissa 83-vuotiaana vuonna 1981. Hänet on haudattu Weillin viereen Haverstrawiin New Yorkiin. ==Lähteet== ==Aiheesta muualla== * Luokka:Itävaltalaiset laulajat Luokka:Itävaltalaiset näyttelijät Luokka:Tony-palkinnon saajat Luokka:Vuonna 1898 syntyneet Luokka:Vuonna 1981 kuolleet
Interscope Records

Interscope Records on Jimmy Iovinen ja Ted Fieldin vuonna 1990 perustama yhdysvaltalainen levy-yhtiö, jonka emoyhtiönä toimii Universal Music Group. Yhtiön perustamisvaiheessa Iovine ja Field saivat rahallista tukea Atlantic Recordsilta, joka omisti 53 prosenttia yhtiön osakkeista. == Katso myös == * Luettelo nykyisistä Interscope Recordsin artisteista * Luettelo entisistä Interscope Recordsin artisteista Luokka:Universal Music Group Luokka:Yhdysvaltalaiset levy-yhtiöt
Kallo-ontelo

Kallo-ontelo () on kallon luiden rajaama tila, jossa sijaitsevat aivot, aivokalvot ja verisuonia. Lisäksi kallo-ontelossa on aivo-selkäydinnestettä, jonka tehtävänä on aivojen suojaaminen. Kallo-ontelon rajaavat otsaluu, takaraivoluu, kitaluu ja seulaluu sekä parilliset ohimoluut ja päälakiluut. *
Mikko Kuosmanen

Mikko Kuosmanen (s. 12. joulukuuta 1975 Porvoo) https://www.pesis.fi/wp- content/uploads/2021/01/Kuosmanen-Mikko.xlsx on suomalainen entinen pesäpalloilija ja nykyinen pelinjohtaja, jonka kasvattajaseura on Siilinjärven Pesis. Hänen pelaajauransa keskeisin osa on Sotkamon Jymyssä. Saman seuran miesten Superpesis-joukkueen pelinjohtajana hän toimi kaudet 2008–2013 ja 2016–2017. Hänellä on sopimus pelinjohtajan tehtävään myös kaudelle 2023. Kuosmanen valittiin Sotkamon mestaruusvuonna 2003 miesten Superpesiksen vuoden pelaajaksiPesäpalloliiton artikkeliarkisto, 5.10.2003.. Kuosmanen liittyi Sotkamon Jymyyn vuonna 1998. Toukokuussa 2000 hän valmistui oppisopimuskoulutuksella liikunnanohjaajaksi. Koulutukseen liittyen hän toimi Vuokatin urheiluopistossa Sotkamon pesislukion valmentajana. Valmentajana Jymyssä hän aloitti B-junioreissa. Mikko Kuosmanen on toiminut myös Sotkamon Jymyn juniorijoukkueiden valmennusvastaavana. Pelin johtamisen lisäksi hän toimii tällä hetkellä Superjymy Oy:n toimitusjohtajana.http://www.superjymy.fi/pesapallo/yhteystiedot/ Kuosmasen poika Kalle Kuosmanen pelaa Superpesistä Sotkamon Jymyssä. https://www.is.fi/pesapallo/art-2000006649138.html == Saavutukset == === Pelaajana === * 5 SM-kultaa: 2001, 2002, 2003, 2004, 2006 * 2 SM-hopeaa: 2000, 2007 * 1 SM-pronssi: 2005 * 5 Itä-Länsi-ottelua: 1997, 2000, 2002-2004 * Vuoden pesäpalloilija: 2003 Vuoden pesäpalloilijat. Pesis.fi 2018. Web Archive. === Pelinjohtajana === * 5 SM-kultaa: 2009, 2011, 2012, 2013, 2023 * 1 SM-pronssi: 2010<ref name="PJ-mitalit /> * Miesten Superpesiksen vuoden pelinjohtaja (5): 2009, 2011, 2012, 2013, 2023Vuoden pelinjohtajat kausittain. Pesis.fi 2018. Web Archive. == Lähteet == Luokka:Suomalaiset pesäpalloilijat Luokka:Sotkamon Jymyn pelaajat Luokka:Pesäpallon pelinjohtajat Luokka:Sotkamon Jymyn pelinjohtajat Luokka:Vuonna 1975 syntyneet Luokka:Elävät henkilöt
Raide

Raide tarkoittaa kahden kiskon ja pölkytyksen muodostamaa yksittäistä väylää, joka muodostaa alustan raideliikenteelle ja ottaa vastaan liikenteen kuormat. Raiteella voi kulkea kerrallaan vain yksi raideliikenneyksikkö, kuten juna. Junat ohjautuvat itsestään kiskojen mukaan, ja raiteelta toiselle siirryttäessä junan on kuljettava vaihteiden kautta. Kiskojen välistä etäisyyttä kutsutaan raideleveydeksi. Rautatie voi sisältää yhden tai useamman raiteen. Raidetta tukee yleensä sepelistä tai sorasta tehty tukikerros, joka muodostaa kantavan alustan ja pitää raiteen geometrisesti oikeassa asennossa. ==Historia== Puisia kiskoja käytettiin jo 1500-luvulla muun muassa Keski- Euroopassa Harzin ja Tirolin vuorikaivoksissa, jotta kaivosvaunut kulkisivat helpommin.Tiet ja maakulkuneuvot, s. 224–225 Kulumisen välttämiseksi käytettiin mutkapaikoissa rautaisia suojakiskoja tai kiskot päällystettiin rautalevyillä. Kun raudan hinta laski tuntuvasti vuonna 1767, alettiin eräässä Englannin tehtaassa käyttää raiteina puun sijasta litteitä valurautaharkkoja, mikä osoittautui hyväksi valinnaksi.Tiet ja maakulkuneuvot, s. 225 Vuoden 1808 jälkeen valurauta vaihtui kiskojen valmistusaineena takorautaan, ja vuonna 1820 siirryttiin valssilaitoksissa valmistettujen kiskojen käyttöön.Tiet ja maakulkuneuvot, s. 227 Kiskojen avulla rautatieliikenteessä minimoidaan niin pyörien kitka kuin maaston muodoista tulevat mäet, kun ratalinja vedetään mäkien leikkauksissa ja rotkot ylitetään silloilla. Täydellinen tie on sileä, tasainen, kova ja suora. ==Kiskojen rakentaminen== Yksiraiteisen rautatien rakentaminen vaatii kiskoihin noin 108–120 tonnia terästä kilometriä kohden raiteen jykevyydestä riippuen (UIC-54- ja UIC-60-kiskot). Sata kilometriä pitkään yksiraiteiseen rautatiehen tarvitaan siis 10 800–12 000 tonnia terästä kiskoja varten.http://www.railway-technical.com/track.shtml Terästonnin tuotanto kuluttaa energiaa noin 21,6 GJ eli 6 MWhhttp://www.ssab.com/en/About- SSAB1/Environment/Energy-and-material-balance/. Yksiraiteisen rautatien kiskoihin kuluu näin energiaa 648–720 megawattituntia kilometriä kohden ja sataan kilometriin 64,8–72 GWh. == Katso myös == *Kapearaiteinen rautatie *Raitioliikenne ==Lähteet== *Lönnroth, Arvo J. (toim) : Keksintöjen kirja – Tiet ja maakulkuneuvot, Wsoy, Porvoo, 1932 === Viitteet === == Aiheesta muualla == Luokka:Rautatiet
William Edward Parry

William Edward Parry (19. joulukuuta 1790 – 8. tai 9. heinäkuuta 1855) oli brittiläinen kontra-amiraali, arktisten alueiden tutkimusmatkailija, evankelikaalinen kristitty ja kiihkeä laivaston moraaliarvojen kohotuskampanjan vetäjä. Parry syntyi Bathissa Caleb Hillier Parryn ja Sarah Rigbyn perheeseen. Hän kävi King Edward's School -koulua Bathissa. Kolmetoistavuotiaana hän otti pestin amiraali Cornwallisin lippulaivalta, vuonna 1806 hänet ylennettiin upseerikokelaaksi ja vuonna 1810 luutnantiksi palvelemaan fregatti Alexanderilla seuraavat kolme vuotta. Laivan tehtäviin kuului pääasiassa Huippuvuorten valaanpyynnin turvaaminen. Palvellessaan Pohjoisella jäämerellä hän opiskeli tähtitiedettä ja teki havaintoja pohjoisilla leveysasteilla. Hän kirjoitti vuonna 1816 havainnoistaan julkaisuun Nautical Astronomy by Night. Vuonna 1818 Parry otti pestin priki Alexanderilta, joka John Rossin komennuksessa tutki arktisia alueita. Tutkimusmatka ei tuottanut mainittavia tuloksia tai uusia löytöjä. Tästä huolimatta Parry oli innostunut arktisten alueiden tutkimuksesta ja uskoi niiden onnistumismahdollisuuksiin. Seuraavana vuonna hän onnistui saamaan komentoonsa luoteisväylää etsimään lähteneen tutkimusmatkan. Ryhmään kuului HMS Griper ja HMS Hecla laivat. Retkikunta onnistui kulkemaan luoteisväylää Grönlannista lähes puoleenväliin Beringinsalmelle tutkien ja kartoittaen eurooppalaisille tuntemattomia alueita. Retkikunnan palattua Britanniaan Parry ylennettiin komentajakapteeniksi. Vuonna 1821 hän otti komentoonsa toisen retkikunnan, jonka tarkoituksena oli kartoittaa loput luoteisväylästä. Retkikuntaan kuuluivat laivat HMS Fury ja HMS Hecla. Retkikunta ei saavuttanut tavoitettaan ja joutui palaamaan takaisin elokuussa 1823. Palattuaan hänet nimitettiin laivaston meritieteilijäksi. Parry teki kolmannen luoteisväylän etsintäyrityksen vuonna 1824, mutta Fury-laivan haaksirikon jälkeen joutui palaamaan takaisin seuraavana vuonna. ==Lähteet== == Aiheesta muualla == Luokka:Englantilaiset tutkimusmatkailijat Luokka:Brittiläiset amiraalit Luokka:Royal Societyn jäsenet Luokka:Vuonna 1790 syntyneet Luokka:Vuonna 1855 kuolleet
Sininokimesikko

Sininokimesikko (Melidectes belfordi) on Papua-Uudessa-Guineassa tavattava mesikkoihin kuuluva varpuslintu. == Koko ja ulkonäkö == Kooltaan sininokimesikko on noin 27 cm. Lajin pää ja kurkku ovat väriltään mustat. Silmien ympärillä on höyhenistä paljas sininen alue. Nokasta lähtee alaspäin suuntautuva valkoinen viiru. Selkä ja rinta ovat väriltään harmaat ja vatsa ja alaperä ovat ruskehtavat. Sininokimesikon siivissä on tiheästi oliivinvihreitä raitoja. Ulkonäöltään laji muistuttaa valko-otsamesikkoa (Melidectes rufocrissalis), mutta valko-otsamesikon voi erottaa keltaisen silmänympärystän, valkoisen otsan ja nokan värin perusteella. == Levinneisyys ja elinympäristö == Sininokimesikkoja tavataan Papua-Uudessa-Guineassa. Sen elinympäristöä ovat useat erityyppiset metsät. Korkealla vuoristossa laji elää kitukasvuisissa puissa ja pensaikossa vuoristoniittyjen laitamilla. == Lisääntyminen ja ravinto == Sininokimesikkojen pesimäkausi kestää toukokuusta heinäkuulle. Kuppimainen pesä rakennetaan sammalista ja tikuista. Linnun ravinto koostuu kasvien medestä ja selkärangattomista eläimistä. Laji on aggressiivinen muita lintuja kohtaan ruokaillessaan. == Lähteet == Luokka:Mesikot
Alankomaiden supercup

Alankomaiden supercup (Johan Cruijff Schaal) on cup kilpailu jossa kohtaavat aina edellisen kauden Eredivisien-mestari sekä Alankomaiden cupin voittaja. Kilpailun järjestää Alankomaiden kuninkaallinen jalkapalloliitto. Kilpailu on järjestetty vuodesta 1949. Ensimmäisen mestaruuden voitti SVV kaataessaan Quick 1888n numeroin 2-0. Kilpailun historian aikana sen on voittanut ainoastaan viisi joukkuetta. Eniten mestaruuksia on voittanut PSV Eindhoven, jolla on kolmetoista mestaruutta. ==Historia== Alankomaiden supercupin mestarit 2018–2022 Vuosi Eredivisien mestari Tulos Alankomaiden cupin mestari Pelipaikka 2018 PSV Eindhoven 0–0 (6–5 rp.) Feyenoord Philips Stadion, Eindhoven 2019 Ajax 2–0 PSV Eindhoven Johan Cruijff Arena, Amsterdam 2020 Peruttu koronaviruspandemian vuoksi. 2021 Ajax 0–4 PSV Eindhoven Johan Cruijff Arena, Amsterdam 2022 Ajax 3–5 PSV Eindhoven Johan Cruijff Arena, Amsterdam Joukkueiden vuosittainen menestys Alankomaiden supercupissa Seura Voittojen lkm. Häviöiden lkm. Voitetut supercupit Hävityt supercupit PSV 13 7 1992, 1996, 1997, 1998, 2000, 2001, 2003, 2008, 2012, 2015, 2016, 2021, 2022 1991, 2002, 2005, 2006, 2007, 2018, 2019 Ajax 9 10 1993, 1994, 1995, 2002, 2005, 2006, 2007, 2013, 2019 1996, 1998, 1999, 2004, 2010, 2011, 2012, 2014, 2021, 2022 Feyenoord 4 6 1991, 1999, 2017, 2018 1992, 1993, 1994, 1995, 2008, 2016, FC Twente 2 1 2010, 2011 2001 FC Utrecht 1 1 2004 2003 AZ 1 1 2009 2013 SVV 1 – 1949 – PEC Zwolle 1 – 2014 – Roda JC – 2 – 1997, 2000 Quick 1888 – 1 – 1949 Heerenveen – 1 – 2009 FC Groningen – 1 – 2015 ==Lähteet== Luokka:Alankomaiden jalkapallocupit
Eredivisie (koripallo)

Eredivisie oli Alankomaiden korkein sarjataso koripallossa. Sen korvasi alankomaalais-belgialainen BNXT-liiga kaudella 2021/2022. == Joukkueet kaudella 2012–2013 == * BC Apollo * Den Helder Kings * GasTerra Flames * EiffelTowers * Aris Leeuwarden * Zorg en Zekerheid Leiden * Rotterdam Basketbal College * Stepco BSW * Matrixx Magixx * Landstede Basketbal == Lähteet == Luokka:Alankomaiden koripallosarjat
Saimi

Saimi on suomalainen naisen etunimi, joka on syntynyt muunnelmana nimestä Saima. Nimi oli jonkin verran käytössä jo 1800-luvun lopulla. Vuoden 2019 loppuun Saimi-nimen on Digi- ja väestötietoviraston tietojen mukaan saanut 11 342 naista ja alle kymmenen miestä. Suurin osa tämän nimisistä henkilöistä on syntynyt 1900-luvun alkupuoliskolla. == Tunnettuja Saimi-nimisiä == * Saimi Hosia, S. K. Halme (1913–2009), kirjailija * Saimi Hoyer (o.s. Nousiainen, s. 1974), valokuvamalli ja televisioesiintyjä * Saimi Huhtala (s. 1938), kuulantyöntäjä * Saimi Jutila (1893–1949), käsityönopettaja ja koulunjohtaja * Saimi Järnefelt (1867–1944), näyttelijä ja kirjallisuuden suomentaja * Saimi Kahri, näyttelijä * Saimi Kuivala (1909/1910–1988), neuvostoliitonsuomalainen toimittaja ja kääntäjä * Saimi Lindroth (1903–1977), terveyssisar ja kirjailija * Saimi Puusniekka (1919–1998), runoilija * Saimi Taube, oik. Saima Pohjonen (1903–1968), kirjailija ja suomentaja * Saimi Westerlund (1919–1999), yritysjohtaja * Saimi Virtanen, "Petroskoin Tiltu" (1906–1970), neuvostoliitonsuomalainen radiokuuluttaja * Saimi Vuolle (1889–1966), puvustaja ja näyttelijä * Saimi Ääri (1931–2010), Keskustan kansanedustaja * Saimi Öhrlund (1889–1959), kirjailija == Lähteet == * * ===Viitteet=== Luokka:Etunimet
Eredivisie (täsmennyssivu)

Eredivisie voi tarkoittaa useamman eri urheilulajin korkeinta sarjatasoa Alankomaissa: * jalkapallon Eredivisie * naisten jalkapallon Eredivisie * jääkiekon Eredivisie * koripallon Eredivisie * amerikkalaisen jalkapallon Eredivisie
Rengasnokkalokki

pienoiskuva|Lokkiyhdyskunta Chicagossa toukokuussa Rengasnokkalokki (Larus delawarensis) on pohjoisamerikkalainen lokki. == Koko ja ulkonäkö == Linnun pituus on 43–47 cm, siipien kärkiväli 120–155 cm ja paino noin 550 g. Keskikokoinen lokki, jonka höyhenpuku on valkoinen ja harmaa. Kooltaan se on hieman kalalokkia suurempi mutta selvästi harmaalokkia pienempi. Aikuisen linnun nokan tyviosa ja kärki ovat keltaiset ja keskellä on musta rengas. Nuoren linnun nokka on aluksi kokonaan musta, myöhemmin tyvestä punertava ja kärjestä musta. Sukupuolet ovat samanvärisiä. == Esiintyminen == Rengasnokkalokki pesii Pohjois-Amerikassa Etelä-Alaskasta Kanadan itäosiin ja Yhdysvaltain pohjoisosissa, lännessä Kalifornian ja idässä New Yorkin pohjoisosassa. Sen elinympäristön ala on 5,4 miljoonaa neliökilometriä ja maailman populaation koko noin 2,6 miljoonaa yksilöä. Laji on muuttolintu, joka talvehtii Yhdysvaltain rannikoilla, Meksikossa, Bermudalla ja Havaijilla. Satunnaisesti lajia tavataan Länsi-Euroopassa, Suomessa sitä ei ole tavattu.Rariteettikomitea == Elinympäristö == Esiintyy järvillä, lahdilla, kaupungeissa, pelloilla ja muilla ihmisten muokkaamilla alueilla. Pesimäaikana laji elää erilaisilla matalilla rannoilla niin sisämaassa kuin rannikolla. Se on vähentynyt rannikoilla. Pesimäajan ulkopuolella laji viihtyy enimmäkseen rannikoiden satamissa ja kaatopaikoilla, ja seurailee laivoja ruoan etsinnässä. == Lisääntyminen == Rengasnokkalokit pesivät kerran kesässä. Ne elävät yhdyskunnissa ja ovat pääosin yksiavioisia. Usein kaksi naarasta voi kuitenkin munia samaan pesään. Pesä on tavallisesti maassa, toisinaan matalalla puussa. Molemmat emot osallistuvat pesän rakentamiseen. Naaras munii 2–4, tavallisesti kolme munaa. Haudonta-aika vaihtelee 20–31 päivään, molemmat emot hautovat ja hoitavat poikasia, jotka ovat lentokykyisiä viiden viikon ikäisinä. Vanhin rengasnokkalokki on ollut 23 vuoden ikäinen. == Ravinto == Rengasnokkalokki on kaikkiruokainen. Enimmäkseen se syö kalaa, pieniä vedessä eläviä selkärangattomia, pikkujyrsijöitä, linnunpoikasia ja -munia, hyönteisiä, raatoja ja jätteitä. Syö toukkia ja matoja tuoreeltaan auratuilta pelloilta. == Lähteet == * Cramp, Stanley (päätoim.) 1985: Handbook of the Birds of Europe, the Middle East and North Africa. – Oxford University Press. Hongkong. * ADW === Viitteet === Luokka:Lokit
Räystäs

thumb|250px|Tiilikattoisen talon räystäs, sadevesikouru ja vesiränni. thumb|250px|Kiinalainen räystäs, jossa näkyvät räystään päässä sijaitsevat vettä ohjaavat levyt, jotka korvaavat sadevesikouruja ja vesirännejä. Räystäs on rakennuksen vesikaton osa, joka ulottuu ulkoseinän ulkopinnan ulkopuolelle. Räystään tarkoitus on estää sadeveden valuminen ulkoseinää pitkin, veden kertyminen perustuksiin tai suuren räystään tapauksessa jopa viistosateen osuminen ulkoseinään. Räystäs on tyypillinen korkeille kattomuodoille, kuten harja-, auma- ja kupolikatoille. Räystäs voidaan tehdä joko avo- tai umpiräystäänä. Avoräystäässä räystäslipan ja talon seinän väliin jäävää tilaa (alustaa) ei ole suljettu/suojattu mitenkään. Rakennuksen räystäiltä sadevesi joko johdetaan räystäskouruihin tai annetaan tippua maahan. Vanhoissa suomalaisissa puurakennuksissa ei ole ollut räystäskouruja, vaan veden on annettu tippua räystäältä suoraan maahan. Eurooppalaisissa kaupungeissa sadevesi on yleensä johdettu räystäskourujen avulla kadulle ja katua pitkin viemäreihin. Perinteisessä kiinalaisessa arkkitehtuurissa sadevesi tippuu erityisten räystään päässä olevien levyjen avulla maahan. Nykyään ja erityisesti kerrostaloissa sadevesi johdetaan räystäskouruin ja sadevesisyöksyin rakennuksen ulkopuolisiin sadevesikaivoihin. Myös tasakattoisessa rakennuksessa voi olla räystäät, mutta tällöin sadevesi on johdettu kattokaivojen kautta. Kaikissa rakennuksissa ei välttämättä ole räystäitä. Jos räystäs on riittävän suuri, edes viistosade ei osu ulkoseinään, jolloin seinää ei tarvitse rakentaa erityisen vedenkestävästä materiaalista. Tämä mahdollistaa ekologisten rakennusmateriaalien, kuten saven tai olkipaalien käyttämisen. Ulkoseinät myös pysyvät paremmassa kunnossa räystään suojassa sateelta ja myös auringonvalolta. Esimerkiksi perinteisessä japanilaisessa ja korealaisessa arkkitehtuurissa on sateelta suojaavien taloa kiertävien suurten räystäiden vuoksi pystytty käyttämään paperisia ikkunoita. Luokka:Vesikatto
Dungeon Keeper

Dungeon Keeper on Bullfrog Productionsin kehittämä ja Electronic Artsin julkaisema reaaliaikainen strategiapeli. Peli on julkaistu vuonna . Pelille on julkaistu jatko-osa nimeltään Dungeon Keeper 2. == Pelaaminen == Pelissä pelaaja hallitsee luolastoa (dungeon), jonne pelaaja luolastoaan laajentamalla houkuttelee erilaisia hirviöitä. Hirviöiden avulla pelaajan on tarkoitus päihittää ihmiset ja valloittaa yksitellen heidän alueensa, joita pelissä on 20. == Kehitys == Pelin suunnittelija oli Peter Molyneux, ja ajatus pelistä syntyi vuonna 1994. Pelissä käytettiin Magic Carpet (1994) -pelin grafiikkatekniikkaa. Mark Healey piirsi ja suunnitteli hahmoja peliin. Pelistä oli nopeasti kaksiulotteinen prototyyppi, mutta kehityksen myötä eri hahmojen kyvyt vaativat nostivat myös laitteistovaatimuksia ja paljon ajasta käytettiin pelin optimointiin. Tasoeditori oli valmis toukokuussa 1995, mutta luolastojen laajentamisen myötä rakenteiden ominaisuuksia oli koordinoitava ja balansoitava. Kun Molyneux ilmoitti lopettavansa Bullfrogilla ja Electronic Artsilla häntä kiellettiin saapumasta toimistolle ja pelin kehitys jatkui Molyneux'n kodissa. Pelin aiottu julkaisu siirtyi joulukuulta 1995 ensin vuodelle 1996 ja lopulta vuodelle 1997. Suuri osa pelimekaanikasta kehittyi vuoden 1996 aikana, mutta viimeistely tehtiin vuonna 1997, jolloin peliin lisättiin muun muassa ääniraita. == Lähteet == == Aiheesta muualla == * * Luokka:Vuoden 1997 videopelit Luokka:Dungeon Keeper Luokka:DOS-pelit Luokka:Windows-pelit
Eleonora

Eleonora on naisen etunimi. Suomessa se esiintyy myös muodossa Eleonoora. Nimi johtuu ranskalaisesta nimestä Eleanor, joka tarkoittaa "toinen Aenor", kun eräällä äidillä ja hänen tyttärellään oli sama nimi. Lähtömuotona on arabialainen nimi Ellinor, joka merkitsee "Jumala on valoni". Eleonoran lyhentymämuotoja ovat Elli, Noora ja Leonora. Suomessa Ellin, Eleonooran, Nooran ja Leonoran nimipäivä on 11. heinäkuuta. Heinäkuuhun 2019 mennessä Suomessa on rekisteröity 1 525 Eleonoora-nimen saanutta naista. Eleonora-nimen on vastaavasti saanut 2 468 naista ja muutama mies. == Tunnettuja Eleonooria ja Eleonoria == === Kuningattaria === * Eleonoora Akvitanialainen (n. 1122–1204), herttuatar, Ranskan kuningatar 1137–1151, Englannin kuningatar 1152–1170 * Eleonoora Aragonialainen (1402–1445), Portugalin kuningatar, kuningas Edvard I:n puoliso * Eleonoora Kastilialainen (1241–1290), Ponthieun kreivitär, Englannin kuningatar, kuningas Edvard II:n puoliso * Eleonoora Itävaltalainen (1498–1558), arkkiherttuatar, Portugalin kuningatar 1518–1521, Ranskan kuningatar 1530–1547 * Eleonoora Portugalilainen (1434–1467), Pyhän saksalais-roomalaisen keisarikunnan keisarinna, keisari Fredrik III:n puoliso * Eleonora Provencelainen (1223–1291), Englannin kuningatar, kuningas Henrik III:n puoliso * Hedvig Eleonoora (1636–1715), Holstein-Gottorpin prinsessa, Ruotsin kuningatar, kuningas Kaarle X Kustaan puoliso * Ulriika Eleonoora (vanhempi) (1676–1693), Ruotsin kuningatar, kuningas Kaarle XI:n puoliso * Ulriika Eleonoora (1688–1741), Ruotsin hallitseva kuningatar 1718–1720 === Muita === * Eleonora Brown (s. 1948), italialainen näyttelijä * Eleonora van Dijk (s. 1987), alankomaalainen maantie- ja ratapyöräilijä * Eleonora Rossi Drago (1925–2007), italialainen näyttelijä * Eleonora Duse (1858–1924), italialainen näyttelijä * Eleonora Giorgi (s. 1953), italialainen näyttelijä, elokuvaohjaaja ja -käsikirjoittaja * Eleonoora Kauhanen (s. 1999), suomalainen näyttelijä, tanssija ja laulaja * Eleonora Pons Maronese, Lele Pons (s. 1995), venezuelalainen sosiaalisen median vaikuttaja == Lähteet == == Aiheesta muualla == Luokka:Etunimet
Venäjän naisten koripallomaajoukkue

Venäjän naisten koripallomaajoukkue edustaa Venäjää koripallon naisten maajoukkuekilpailuissa. Sitä hallinnoi Venäjän koripalloliitto. Venäjä on saavuttanut olympialaisissa pronssia Ateenassa 2004 ja Pekingissä 2008. Ateenassa se hävisi välierässä Yhdysvalloille 62–66 ennen kuin voitti pronssiottelussa Brasilian 71–62. Pekingissä Venäjä hävisi välierässä Yhdysvalloille 52–67 ja kukisti pronssiottelussa Kiinan 94–81. MM-kilpailuissa Venäjä on saanut kolme kertaa hopeaa. Se hävisi loppuotteluissa Yhdysvalloille Saksan kisoissa 1998 pistein 65–71 ja Kiinassa 2002 pistein 74–79 . Brasilian MM-kilpailuissa 2006 Venäjä hävisi loppuottelussa Australialle 74–91 . Venäjä saavutti ensimmäisen Euroopan-mestaruutensa Kreikassa 2003 voitettuaan loppuottelussa Tšekin pistein 59–56. Toisen mestaruutensa se voitti Italian kisoissa 2007: loppuottelussa kukistui Espanja 74–68. Puolan turnauksessa 2011 Venäjä voitti loppuottelussa Turkin 59–42. Lisäksi Venäjä on saanut EM- kilpailuissa hopeaa 2001, 2005 ja 2009 sekä pronssia 1995 ja 1999. == Arvokilpailut == === Olympialaiset === *1996: viides *2000: kuudes *2004: pronssia *2008: pronssia *2012: neljäs === Maailmanmestaruuskilpailut === *1998: hopeaa *2002: hopeaa *2006: hopeaa *2010: seitsemäs === Euroopan- mestaruuskilpailut === * 1993 : seitsemäs * 1995 : pronssia * 1997 : kuudes * 1999 : pronssia * 2001 : hopeaa * 2003 : kultaa * 2005 : hopeaa * 2007 : kultaa * 2009 : hopeaa * 2011 : kultaa * 2013 : kolmastoista * 2015 : kuudes * 2017 : yhdeksäs * 2019: kahdeksas === Maajoukkue === Kultaa voittanut maajoukkue EM-kisoissa 2011. == Lähteet == Luokka:Venäjän koripallo Luokka:Naisten koripallomaajoukkueet
Arttu Kataja

Arttu Samuel Kataja (s. 23. helmikuuta 1979) on suomalainen oopperalaulaja, äänialaltaan baritoni. Arttu Katajan laulajanura käynnistyi vuonna 2002 Lappeenrannan laulukilpailujen miesten sarjan voiton myötä. Mikkelin musiikkiopistossa lapsena alkanut oboensoitto vaihtui laulunopiskeluun ja jatkui Sibelius-Akatemiassa Jorma Hynnisen johdolla. Yksityisesti hän on opiskellut Irina Gavrilovicin ja Elisabeth Werresin oppilaana Wienissä ja Berliinissä. Kataja on osallistunut myös useille mestarikursseille . Kataja voitti Kangasniemen laulukilpailun vuonna 2000 ja vuonna 2006 hän sai kolmannen sijan sekä yleisöpalkinnon Mozart-laulukilpailussa Salzburgissa. Vuodesta 2006 Kataja on ollut kiinnitettynä Berliinin valtionoopperan solistikuntaan. Hänen keskeisiä oopperaroolejaan ovat olleet Kreivi, Figaro, Guglielmo, Papageno, Leporello, Marcello, Belcore, Musiklehrer ja Besenbinder. Daniel Barenboimin johdolla hän on laulanut mm. oopperoiden Manon, Lohengrin, Don Giovanni ja Juliette solistina. Arttu Kataja on vieraillut Theater an der Wienissä, Théâtre du Capitolessa Toulousessa, Teatro Municipalissa Santiago de Chilessä, Hampurin oopperassa, Düsseldorfin Deutsche Oper am Rheinissa, Tampereen Oopperassa (La Bohème/Marcello 2019), Savonlinnan oopperajuhlilla ja Suomen Kansallisoopperassa (Covid fan tutte 2020) sekä lukuisilla festivaaleilla Suomessa ja Euroopassa. Katajalla on laaja konsertti- ja liedohjelmisto. Viime vuosina hän on laulanut kirkkomusiikkiteoksia mm. Helsingin Barokkiorkesterin, Berliinin Akademie für Alte Musikin, Berliinin DSO:n ja RIAS-kamarikuoron kanssa. Viimeaikaisiin konsertteihin lukeutuvat Schumannin Faust-Szenen Helsingin Juhlaviikoilla Hannu Linnun ja RSO:n kanssa, Haydnin Vuodenajat ja Bachin H-mollimessu Hans-Christoph Rademannin johdolla International Bachakademie Stuttgartin solistina, liedresitaali Bonnin Schumann-juhlilla pianisti Pauliina Tukiaisen kanssa, Johannes-passio Nederlandse Bach Vereniging kanssa, Haydnin Stabat Mater Baselin kamariorkesterin kanssa, Figaron häät (Kreivi) ja Cosí fan tutte (Guglielmo) René Jacobsin johtaman Freiburgin Barokkiorkesterin kanssa sekä Kullervo Lahden Sibelius-festivaalilla 2021 Dalia Stasevskan johdolla. Katajan ja pianisti Pauliina Tukiaisen lied-levy Serious Songs (Alba) oli ehdolla Yleisradion vuoden levyksi 2020 sekä vuoden 2021 Emma-palkinnon saajaksi parhaana klassisen musiikin albumina. Arttu Kataja toimii vuoden 2021 "Helsinki Lied" -kilpailun tuomaristossa ja pitää joulukuussa Salzburgin Mozarteumissa mestarikurssin Sibeliuksen yksinlauluista. ==Lähteet== ==Aiheesta muualla== *Arttu Kataja, kotisivu *Arttu Kataja, Staatsoper Unter den Linden. Luokka:Suomalaiset baritonit Luokka:Vuonna 1979 syntyneet Luokka:Elävät henkilöt
Boston Beer Company

The Boston Beer Company, Inc. () on yhdysvaltalainen panimo. Se tunnetaan parhaiten Samuel Adams -brändillä valmistettavista oluistaan. Se on Yhdysvaltain neljänneksi suurin panimo ja suurin käsityöläisoluita () valmistava yritys. Panimotoiminta alkoi perustaja Jim Kochin valmistettua isoisoisänsä reseptin mukaan kotikeittiössään Samuel Adams Boston Lageria vuonna 1984. Samuel Adams Boston Lager tuli ensi kerran markkinoille huhtikuussa 1985. Aluksi Kochin oluita pantiin Pittsburgh Brewing Companyssa Pennsylvaniassa kunnes hän avasi oman panimon Bostoniin vanhan Haffenreffer Breweryn tiloihin vuonna 1988. 1990-luvulla Koch osti kotipaikkakunnaltaan Ohion Cincinnatista vanhat Hudepohl-Schoenling Breweryn tilat, joissa suurten kunnostustöiden jälkeen aloitettiin tuotanto tammikuussa 2005. Boston Beer Companysta tuli pörssiyhtiö vuonna 1995, jolloin se listautui New Yorkin pörssiin (lyhenne SAM). Boston Beer Companylla on yli 300 työntekijää. Samuel Adamsin lisäksi yhtiö käyttää markkinointinimiä Hardcore Cider Company ja The Twisted Tea Brewing Company. Samuel Adams -oluet on palkittu parhaina oluina muun muassa Great American Beer Festivalilla sekä monilla ulkomaisilla olutfestivaaleilla. Panimo on tehnyt myös 27-prosenttista Samuel Adams Utopias -olutta, joka tuli markkinoille ensi kerran helmikuussa 2002. == Lähteet == == Aiheesta muualla == * Boston Beer Companyn kotisivut * Samuel Adams -oluen kotisivut Luokka:Yhdysvaltalaiset panimot
Saksan demokraattisen tasavallan merivoimat

Saksan demokraattisen tasavallan merivoimat (, ) oli entisen Saksan demokraattisen tasavallan merivoimat. Se oli osa Kansanarmeijaa. Se perustettiin vuonna 1956 vastapainoksi Saksan liittotasavallan merivoimille. ==Historia== Neuvostoliiton valvonnassa ollut Saksan itäinen osa julistautui 7. lokakuuta 1949 Saksan demokraattiseksi tasavallaksi. Neuvostoliiton valvontakomission korvannut sotilasneuvonantajan organisaatio ryhtyi uudelleenaseistamaan maata. Organisaatio muun muassa tuki helmikuussa 1950 DDR:n sisäasiainministeriön alaisen Hauptverwaltung Seepolizein perustamisessa, jonka ensimmäinen laivue muodostettiin toukokuussa tanskalaisesta kalastuksenvalvontaan suunnitellusta Hvidbjörnenistä, kuudesta R-veneestä ja mahdollisesti muutamasta Neuvostoliiton palauttamasta Flugsicherungsbootesta. Saksan kommunistit olivat suunnitelleet varsinaisen laivaston muodostamista ja sille oli tilattu ensimmäiset alukset jo 1. maaliskuuta 1949.Gardiner 1995, s. 133 1\. heinäkuuta 1952 uudelleennimettiin Volkspolizei-See:ksi (). Kun Saksan demokraattinen tasavalta perusti Kansanarmeijan 1. maaliskuuta 1956 Kansanpoliisin merellisestä osasta muodostettiin Verwaltung Seestreitkräfte der NVA (), jonka vahvuus oli 10 000 miestä. Marraskuussa 1960 Kansanarmeijan merijoukot nimettiin virallisesti Kansanlaivastoksi (Volksmarine). Seuraavina vuosina laivasto vastaanotti lukuisia sota-aluksia, joista suurin osa oli kotimaassa rakennettuja. Ainoastaan rannikkopuolustusalukset ja jotkin torpedoveneet olivat hankittu Neuvostoliitosta, kuten myös kaikki helikopterit. Lisäksi Puolasta hankittiin joitakin apualuksia. 1960-luvulta alkaen laivastolle rakennettiin 3 000 neliömetrin suuruinen bunkkeri Tessiniin lähelle Rostockia. Se tuli toimintakuntoiseksi 1. joulukuuta 1974. Bunkkeria oli suunniteltu uudistettavaksi 1990–1994, mutta Saksan jälleenyhdistyminen teki tämän tarpeettomaksi. Bundeswehr ei yhdistyneessä Saksassa katsonut tiloja tarpeellisiksi ja sulki ne vuonna 1993, mutta ne avattiin turisteille vuonna 2011. Laivaston upseereista amiraali Theodor Hoffmann toimi vuosina 1987–1989 laivaston komentajana ja marraskuusta 1989 huhtikuuhun 1990 Saksan demokraattisen tasavallan toiseksi viimeisenä puolustusministerinä Heinz Kesslerin jälkeen. == Materiaalin kohtalo == Itäsaksalaisista sota-aluksista päätyi maan olemassaolon lakattua yhteensä 39 Indonesian laivastolle. Indonesia maksoi aluksista yhteensä 468 miljoonaa Yhdysvaltain dollaria, sekä 800 miljoonaa dollaria niiden uudistamisesta. Projekti 602:een kuuluva vuonna 1985 käyttöön otettu elektronisen viestinnän tiedustelualus Jasmund myytiin vuonna 1992 käyttöön Espanjan laivastoon, missä se sai nimen Alerta ja tunnisteen A-111. Alus on edelleen käytössä. == Lähteet == * === Viitteet === == Aiheesta muualla == Luokka:Saksan laivastohistoria Luokka:Saksan demokraattinen tasavalta
Stripped Anatomy of

__NOTOC__ Stripped Anatomy of on elektro/hip hop -yhtye Ceebrolisticsista tutun Pijallin toinen sooloalbumi. Hän julkaisi tämän albumin käyttäen nimeä Michael Black Electro. Albumi julkaistiin Fullsteam Recordsin kautta 18. maaliskuuta 2009 ja sen on tuottanut kokonaisuudessaan RPK. Albumi julkaistiin CD:n lisäksi vinyylinä. "Agape" -kappaleesta on julkaistu Hannu Aukian ohjaama musiikkivideo. == Kappaleet == # Initiation # Logon to the Calling # Sexplicit # Corona Crossover # Helicoid Trajectory # Gospel of Bloodcells # Mustang # Metanoia # Agape # Auraborealis # Necrospiritual # Extroversion # Outrance == Arvostelut == * Desibeli.net: Desibeli.net: Levyarvio * Rumba: ristiriitainenRumba: Levyarvio * Soundi: Soundi: Levyarvio == Lähteet == Luokka:Michael Black Electron albumit Luokka:RoopeK:n tuottamat albumit Luokka:Vuoden 2009 albumit
Yleisurheilu kesäolympialaisissa 1896 – miesten 400 m

Miesten 400 metrin juoksu kesäolympialaisissa 1896 käytiin 6. - 7\. huhtikuuta. Juoksijat jaettiin kilpailussa kahteen alkuerään, joista kaksi parasta pääsivät finaaliin. Kilpailuun osallistui seitsemän juoksijaa, joista viisi oli mukana myös 100 metrin juoksussa. == Tulokset == === Ensimmäinen kierros === ==== 1. erä ==== Sija Nimi Maa Aika 1 Herbert Jamison 56,8 s 2 Fritz Hoffmann 58,6 s 3–4 Kurt Dörry Ei tiedossa 3–4 Alphonse Grisel Ei tiedossa Hoffmannin ja Griselin piti juosta 402 metriä varaslähdön takia. Ei ole selvillä, tuliko Dörry vai Grisel maaliin ensin. ==== 2. erä ==== Sija Nimi Maa Aika 1 Tom Burke 58,4 s 2 Charles Gmelin Ei tiedossa 3 Frantz Reichel Ei tiedossa ==== Finaali ==== Sija Nimi Maa Aika 1 Tom Burke 54,2 s 2 Herbert Jamison 55,2 s 3 Charles Gmelin 55,6 s 4 Fritz Hoffmann 55,6 s ==Lähteet== 400 m 1896
Solid (albumi)

Solid on saksalaisen heavy metal -yhtye U.D.O:n viides studioalbumi. Yhtyeen laulajan Udo Dirkschneiderin toisen yhtyeen Acceptin rumpali Stefan Kaufmann soitti tällä levyllä kitaraa. == Kappaleet == # # # # # # # # # # # == Kokoonpano == *Udo Dirkschneider - laulu *Stefan Kaufmann - kitara *Stefan Schwarzmann - rummut *Jürgen Graf - kitara *Fitty Wienhold - basso == Aiheesta muualla == * Solid discogs.com -sivustolla * Luokka:Vuoden 1997 albumit Luokka:U.D.O:n albumit
Boogie Jungle

Boogie Jungle on Kalevalan toinen studioalbumi. Tyyliltään levy on suoraviivaisempaa ja funkyvivahteisempaa kuin edeltäjänsä. Levyn julkaisi Hi- Hat vuonna 1975, ja se on julkaistu CD-levynä People No Names - levyn kanssa. Kokoonpano oli vaihtunut edellisestä albumista: Zape Leppänen oli liittynyt uudeksi laulajaksi, Ari Vaahterasta tuli basisti, Beaver Aitto-Oja palasi rumpuihin ja Salonen siirtyi bassosta kitaraan. == Kappaleet == Sanoitukset Jim Pembroke, sävellykset Salonen ja Kurkinen. # # # # # # # # # == Singlet == * ”Rockin’ Fish” / ”While the Fire’s Warm” (Hi-Hat 1975) == Kokoonpano == * Zape Leppänen – laulu, lyömäsoittimet & toiset rummut kappaleella "Boogie" * Ari Vaahtera – basso & Moog * Juha Salonen – kitara & kosketinsoittimet * Matti Kurkinen – kitara * Beaver Aitto-oja – rummut ;Muut * Jim Pembroke – sanoitukset, taustalaulu * Jukka Gustavson – klavinetti kappaleella "While the Fire's Warm" * Tommi Liuhala – tuottaja == Lähteet == *bluesnews.fi *progarchives.com *hezzu.palasokeri.com Luokka:Vuoden 1975 albumit Luokka:Kalevalan albumit Luokka:Tommi Liuhalan tuottamat albumit
Hallintopäätös

Hallintopäätös on viranomaisen hallintoasiassa tekemä kirjallinen ratkaisu. Sillä perustetaan, muutetaan tai poistetaan hallintokoneiston ulkopuolisen henkilön tai oikeushenkilön oikeuksia tai velvollisuuksia. Hallintopäätöksessä viranomainen käyttää julkista valtaansa ja soveltaa lainsäädäntöä yksittäiseen konkreettiseen tapaukseen. Hallintopäätös on yksipuolinen toimi, kun taas hallintosopimuksessa on vähintään kaksi osapuolta. Hallintopäätös on aina hallintotoimi, mutta vain osa hallintotoimista on hallintopäätöksiä.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa V palstat 222–225. Hallintopäätökset jaetaan kolmeen ryhmään: etuja suovat, oikeuksia perustavat ja velvoitteita asettavat. Edunsuova hallintopäätös parantaa saajan eli adressaatin asemaa. Niihin kuuluvat taloudelliset etuudet, kuten toimeentulotuki, ja hallintoluvat, joilla sallitaan muuten kielletty tai rajoitettu toiminta. Hallintolupia ovat esimerkiksi rakennuslupa tai elinkeinolupa. Oikeuksia perustavalla hallintopäätöksellä luodaan tietty oikeudellinen asema. Sellainen on esimerkiksi kansalaistamispäätös ja virkaan nimittäminen. Legitimaatiolla laillistetaan tai hyväksytään henkilö tiettyä tutkintoa vaativaan ammattiin. Täten auktorisoidaan vaikkapa lääkärit ja tilintarkastajat. Oikeuksia perustetaan laitteiden tai rakennusten tarkastuspäätöksillä, kuten palotarkastuksissa. Myös rekisteröintipäätökset, kuten ajoneuvojen tai tavaramerkkien rekisteröinti, kuuluvat tähän ryhmään. Velvoittavat hallintopäätökset vaativat toimimaan tietyllä tavalla. Tämän ryhmän tyypillisin edustaja on maksuvelvoite, kuten verotuspäätös tai jostakin viranomaispalvelusta menevä maksu. Hallinnollisella velvoitteella voidaan vaatia korjaamaan vaikkapa ympäristönsuojeluun liittyvä epäkohta. Velvoittavia hallintopäätöksiä ovat myös kieltopäätökset, kuten rakennuskielto tai rakennustyön keskeyttäminen. ==Lähteet== Luokka:Hallinto-oikeus
Manhattan (drinkki)

Manhattan on cocktail, joka valmistetaan viskistä, makeasta punaisesta vermutista, jääpaloista ja angosturasta. Sekoitetaan lusikalla tai ravistamalla ja kaadetaan siivilän läpi jäähdytettyyn cocktaillasiin. Yleensä se koristellaan maraschinokirsikalla ja appelsiininkuorisuikaleella. Yleensä Manhattan tehdään ruisviskistä tai bourbonista, mutta myös kanadalaista viskiä ja skottilaista viskiä on käytetty. == Suosittu klassikko == Manhattan on ollut klassikkodrinkki ja on maailman suosituimpien drinkkien listalla kärkisijoilla. Se on yksi niistä kuudesta perusdrinkistä, jotka mainitaan David A. Emburyn klassikkoteoksessa The Fine Art of Mixing Drinks. == Historia == Manhattanille ei ole mitään varmaa keksijää. Se voi olla kehittynyt useissa paikoissa samanaikaisesti, koska ainekset ovat niin tavallisia. Ensimmäinen resepti Manhattanille oli O. H. Byronin vuonna 1884 ilmestyneessä kirjassa The Modern Bartenders’ Guide. == Vaihtoehdot == Manhattanista on lukuisia muunnoksia jotka ovat oma drinkkinsä: * Rob Roy tehdään skottiviskistä. * Kuiva Manhattan (Dry Manhattan) sisältää kuivaa vermuttia makean sijasta. * Täydellinen Manhattan (Perfect Manhattan) sisältää yhtä paljon kuivaa ja makeaa vermuttia. * Brandy-Manhattan tehdään viskin sijaan brandystä. * Kuubalainen Manhattan on täydellinen Manhattan, jossa on viskin sijaan tummaa rommia. * Latinalainen Manhattan sisältää makeaa ja kuivaa vermuttia sekä vaaleaa rommia yhtä paljon, ja maraschino-kirsikan mehua. Lähde: Myös New Yorkin kolme muuta kaupunginosaa on saanut omat muunnoksensa Manhattanista: Bronx, Brooklyn ja Queens. == Lähteet == == Aiheesta muualla == * Luokka: Drinkit
Yleisurheilu kesäolympialaisissa 1896 – miesten 800 m

Miesten 800 metrin juoksu kesäolympialaisissa 1896 käytiin 6. - 9\. huhtikuuta. Kilpailuun osallistuneet yhdeksän juoksijaa jaettiin kahteen erään, joista kaksi parasta pääsivät finaaliin. Olympiakultaa voitti Australian Edwin Flack. == Tulokset == === Ensimmäinen kierros === ==== 1. erä ==== Sija Nimi Maa Aika 1 Edwin Flack 2.10,0 2 Nándor Dáni 2.10,2 3 Friedrich Traun Ei tiedossa 4 George Marshall Ei tiedossa ==== 2. erä ==== Sija Nimi Maa Aika 1 Albin Lermusiaux 2.16,6 2 Dimitrios Golemis 2.16,8 3 Georges de la Nézière Ei tiedossa 4 Angelos Fetsis Ei tiedossa 5 Dimitrios Tomprof Ei tiedossa === Finaali === Sija Nimi Maa Aika 1 Edwin Flack 2.11,0 2 Nándor Dáni 2.11,8 3 Dimitrios Golemis 2.28,0 – Albin Lermusiaux DNS ==Lähteet== 800 m 1896
Tekstikritiikki

Tekstikritiikki on tekstuaalitieteisiin kuuluva humanistinen tieteenala, joka pyrkii rekonstruoimaan alkuperäisen tekstin mahdollisimman tarkasti. Tämä tarkoittaa käsikirjoituksista löytyvien myöhempien kopiointivirheiden ja muokkausten poistamista. Antiikin kirjurit tekivät virheitä ja muutoksia kopioidessaan käsikirjoituksia käsin, ja myös nykyaikaisessa julkaisutoiminnassa käsikirjoituksia muokataan ja niihin tulee painatusvaiheessa virheitä. Varsinkaan muinaisten tekstien kanssa toimittaessa alkuperäinen tekstimuoto ei ole usein säilynyt yhdessäkään käsikirjoituksessa sellaisenaan. Yhtä tärkeää kuin mahdollisimman alkuperäisen tekstimuodon löytäminen on usein myös rekonstruoida aikojen saatossa muokkaantuneiden tekstien välimuotoja ja niiden kopiointihistoria. Tekstikriittisen työn pääasiallinen lopputuote on kriittinen editio.Tekstikritiikki Tieteen termipankki, viitattu 31.12.2023 Myös Raamatun tekstien alkuperäisen sanamuodon löytämiseen käytetään tekstikritiikkiä, sillä kirjojen alkuperäisversioita ei ole säilynyt. == Raamatun tekstikritiikki == === Uusi testamentti === Uuden testamentin tekstikritiikin alku ajoitetaan yleensä Erasmus Rotterdamilaiseen, joka toimitti 1516 ensimmäisen Uuden testamentin kreikankielisen tekstiedition, Textus Receptuksen. Renessanssin nousun myötä kiinnostus Raamatun alkuteksteihin lisääntyi, ja tätä myötä myös ymmärrys tekstien ja käsikirjoitusten ajoittain radikaaleistakin eroavuuksista. Ensimmäiset kriittiset editiot luotiin 1800-luvun lopulla. Nykyinen 1952 alkunsa saanut yleisesti käytössä oleva Eberhard Nestlen ja Kurt Alandin editio (nk. Nestle-Alandin editio), Novum Testamentum Graece, on yleisesti tutkijoiden ja kirkkojen käytössä. Myös vuoden 1992 Kirkkoraamattu on käännetty Nestle-Alandin laitoksen pohjalta. === Vanha testamentti === Toisin kuin Uudesta testamentista, Vanhasta testamentista ei ole vielä olemassa kriittistä laitosta. Useimmiten tutkimuksessa ja raamatunkääntämisessä käytetty editio, Biblia Hebraica Stuttgartensia, pohjautuu vain yhteen hepreankieliseen keskiaikaiseen käsikirjoitukseen, Codex Leningradensikseen. Vanhan testamentin tekstikritiikille ominaista on nykyään kuitenkin tekstilähteiden suuri moninaisuus: kreikankielisen Septuagintan lisäksi Kuolleenmeren tekstilöydöt ovat osoittaneet, että ajanlaskun taitteen aikaan käytössä ei ollut vain yhtä tekstiversiota, vaan eri yhteisöillä saattoi olla käytössään huomattavastikin toisistaan eroavia tekstityyppejä. Nämä tekstit varmistavat pitävästi myös sen nykytutkimuksen käsityksen, että Vanhan testamentin tekstit ovat olleet jatkuvassa muutoksen tilassa aina 100-luvulle jaa. saakka. == Lähteet == == Aiheesta muualla == * Edith - suomalaisen kirjallisuuden kriittiset editiot (Suomalaisen Kirjallisuuden Seura). * Tekstuaalitieteiden sanasto (Suomalaisen Kirjallisuuden Seura). Luokka:Kirjallisuustiede Luokka:Tekstuaalitieteet
Nokilokki

Nokilokki (Larus hemprichii) on tumma afroaasialainen lokki, jonka tieteellinen nimi on annettu saksalaisen lintutieteilijän Wilhelm Hemprichin kunniaksi. __NOTOC__ == Koko ja ulkonäkö == Linnun pituus on 42–45 cm, siipien kärkiväli 105–118 cm ja paino 400–500 g. Se on keskikokoinen lokki, jonka höyhenpuku on hyvin tumma: aikuisen linnun selkäpuoli on tummanruskea ja harmaa, pää ja kurkku noenharmaat, rinta vaaleanharmaa, vatsa, pyrstö ja laikku kaulan sivuilla valkoiset, sekä siivenkärjet mustat. Nokka on kellahtava, kärjestä musta ja aivan nokan kärki on punainen, koivet ovat keltaiset ja silmärengas punainen. Sukupuolet ovat samanvärisiä. Nuori lintu on pääasiassa tummanruskea, sen vatsa on valkoinen, nokka ja koivet ovat harmaat. == Esiintyminen == Nokilokki elää paikoin Punaisellamerellä, Persianlahdella ja Intian valtamerellä, muun muassa Keniassa ja Pakistanissa. Lajin elinympäristön ala on 1–10 miljoonaa neliökilometriä, ja maailman populaation koko on 150 000–300 000 yksilöä. Se on vaelluslintu, joka pesimäajan ulkopuolella kiertelee Punaisellamerellä ja Intian valtamerellä. Lajia ei ole tavattu Suomessa. == Elinympäristö == Pesimäaikana nokilokit elävät rannikoilla ja saarilla, Keniassa koralliriutoilla. Muulloin ne elävät avomerellä, usein laivoja seuraillen. == Ravinto == Nokilokki on kaikkiruokainen. Enimmäkseen se syö kalaa, jota se saalistaa veden pinnalta tai kalastusalusten perästä. Se myös ryöstää kaloja tiiroilta ja syö pienempien lintujen munia ja poikasia. == Lähteet == * Cramp, Stanley (päätoim.) 1985: Handbook of the Birds of Europe, the Middle East and North Africa. – Oxford University Press. Hongkong. === Viitteet === Luokka:Lokit
Jussi Heikkinen

Jussi Heikkinen tarkoittaa seuraavia henkilöitä: * Jussi Heikkinen, Hämeenlinnan Härmän jalkapalloilija * Jussi Heikkinen, salibandymaalivahti * Jussi Heikkinen, jääkiekkoilija * Jussi Heikkinen, muusikko
Paul Gleason

Paul Gleason (4. toukokuuta 1939 – 27. toukokuuta 2006) oli yhdysvaltalainen näyttelijä, joka esiintyi yli sadassa elokuvassa tai televisiosarjassa. Hänen tunnetuimmat roolinsa olivat elokuvissa Breakfast Club sekä Die Hard – vain kuolleen ruumiini yli. Hän kuoli mesotelioomaan vuonna 2006 ollessaan 67-vuotias. == Lähteet == ==Aiheesta muualla== * Luokka:Yhdysvaltalaiset näyttelijät Luokka:Vuonna 1939 syntyneet Luokka:Vuonna 2006 kuolleet
Nimim. Tiukkaa penalii

Nimim. Tiukkaa penalii oli turkulaisen uuden aallon rockyhtye Pasi & Mysiinin debyyttialbumi vuodelta 1980. == Kappaleet == === A-puoli === # # # # # # === B-puoli === # * # # # # # # LP-levyn kappaleista on ”Tiukkaa penalii”, ”Älä mene etuovest”, ”Sota hero”, ”Laiva kolhuinen”, ”Ei fillarii” ja ”Hyvää yötä” ovat mukana uudelleenmasteroituina vuonna 1994 julkaistulla kokoelmalla Parasta musiikkia vuodesta 1979. == Kokoonpano == * Pasi Raappana – laulu, kitara * Ilpo Murtojärvi – kitara * Pasi Lyysaari – basso * Kyösti Laihi – koskettimet * A-P. Kivinen – rummut == Vastaanotto == Soundin Asko Alanen vertasi arviossaan Pasi Raappanaa Isokynä Lindholmiin. Alasesta englantimainen tapa ääntää suomea oli ärsyttävää. Kappaleita hän arvosti tasaisena tunnelmavirtana. Helsingin Sanomien Markku Fagerlundin mukaan yhtye ei kahdessa päivässä tehdyllä melkein studiolive-levyllä pääse oikeuksiinsa, laulu kuulostaa keinotekoiselta ja Lindholm-vaikutteiselta. == Lähteet == * Finnmusic-tietokanta === Viitteet === Luokka:Suomalaiset uuden aallon albumit Luokka:Vuoden 1980 esikoisalbumit